امریکانین آنکارا سفیرلیگی سوریه عذره خصوصی نماینده جیمز جفری‌نین تورکیه-‌ده کئچیردیگی گؤروش‌لرین صمیمی، مثبت و ثمره‌لی اولدوغونو بیلدیردی.
سفیرلیگین آچیقلاماسیندا جفری و برابرینده کی هئیتین 22-24 ژوئیه تاریخ‌لرینده پایتاخت آنکارادا میللی مودافعه ناظیری حولوصی آکار، جمهور باشقانلیغی سؤزچوسو ابراهیم کالین و خاریجی ایشلر ناظیری‌نین معاوینی صدات اؤنال ایله گؤروش‌لر کئچیریلدیگی خاطیرلادیلیب.
تورکیه و امریکا هئیت‌لری آراسینداکی سوریه موضوع لو عالی سویه‌لی ایشچی قروپونون 5-جی ییغینجاغی‌نین کئچیریلدیگی بیلدیریلن آچیقلامادا طرف‌لرین منبیچ یول خریطه‌سی‌نین سرعت‌لی و کونکرت ایره‌لیلمه‌سینه صادق اولدوق‌لاری، تورکیه‌نین سوریه سرحدین‌دکی تهلوکه‌سیزلیگی آرتیرماق اوچون اطراف‌لی تکلیف‌لری موذاکیره ائتدیک‌لری قئید ائدیلیب.
آچیقلامادا گؤروش‌لرین صمیمی، مثبت و ثمره‌لی کئچدیگی وورغولانیب و امریکا تورکیه-‌نین سوریه-ده کی بیرگه ناراحات‌لیق‌لاری باره‌ده فیکیر موبادیله‌سی‌نین داوام ائتدیگی بیلدیریلیب.
